  Туспуктэм: Константин Вознесенских Наталия Сильвестрова Удмуртиын трихинеллёзлэсь нырысетӥ учырзэ шараязы. Висёнэз Шаркан ёросын кутэм гондырлэсь шедьтӥзы. Со сярысь элькунынсь ветеринарияя управленилэн пресс-службаез ивортӥз. Трихинеллёз – лек висён, со сӥлез но сӥль продуктъёсты, кудъёсаз трихинеллалэн нумыръёсыныз вань, сийыса палаське. Со нумыръёсты микроскоп пыр гинэ адӟыны луэ. Черен пӧйшуръёс но, адямиос но висьыны быгато. Ӵемысь висёнлэн инъетэз кыр пӧйшуръёс – кырпарсьёс, гондыръёс, нардыос, ӟичыос, нутриос – луо. Пӧйшурасьёс кутэм пӧйшур исьтягез (туша) ветеринарно-санитарной экспертизае сётыны одно ик кулэ. Висёнлэсь утӥськон понна: - эскеронэз ортчымтэ сӥлез эн сие но матысь адямиостэс соин эн сюдэ; - гурт парсьёсты пудоез вандэм бере кылемъёсын эн сюдэ; - кутэм кыр пӧйшуръёслэсь шӧйёссэснюлэскы эн келлялэ. Тодэ вайытом, Кизнер ёросын африкан чумаез шараязы. Тегъёс: пӧйшуръёс висён Шаркан Удмуртия  